钦定古今图书集成/明伦汇编/氏族典/第384卷 > 李棠
## 钦定古今图书集成/明伦汇编/氏族典/第384卷 > 李棠

按《周书李棠传》，“棠字长卿，渤海蓨人。祖伯贵，魏宣武
时官至鲁郡守。父元胄，员外散骑侍郎。棠幼孤，好学，
有志操，魏中兴初，辟卫军府功曹参军。魏孝武西迁，
棠时在凹北，遂仕东魏。及高仲密为北豫州刺史，请
棠为掾。先是，仲密与吏部郎中崔暹有隙，暹被齐文
襄委任，仲密恐其构己，遂据城遣棠诣阙归款。太祖”
嘉之，拜棠卫将军，封广宗县公。俄迁给事黄门侍郎。
魏废帝二年，从尉迟迥伐蜀。蜀人未即降，棠乃应募，
先使谕之。既入成都，萧㧑问迥军中委曲，棠不对，㧑
遂害之。子敞嗣。